Kusagil nende kahe lähenemise vahel tegutsevad alternatiivse meditsiini voolude praktiseerijad, kes ühelt poolt panustavad patsiendi kui ravitseja ainukordsusesse ning teiselt poolt peavad end jätkuvalt eristaatuses isikuteks. Sageli vürtsitab seda veel nende endi arvates üleloomulike võimete omamine. Selline individualistlik lähenemine haigusele ja tervisele on teadusliku meditsiini võidukäigust hoolimata jätkuvalt mõjukas nii alternatiivmeditsiini praktiseerijate kui ka patsientide seas.